tomron87/hebrew-wikipedia-sentences-corpus huggingface dataset:
המטבח האוסטרי הושפע מהבישול הצ'כי, ההונגרי והגרמני וקיבל את דמותו העכשווית בימי האימפריה האוסטרו-הונגרית.
בחבלי הארץ השונים של אוסטריה סגנונות בישול מקומיים שונים כולל בישול בירה מקומית כדוגמת אדלווייס.
אוסטריאן איירליינס, ולעיתים רק אוסטריאן היא חברת התעופה הגדולה באוסטריה ונחשבת לחברת הדגל של המדינה.
בעלת השליטה בחברה היא חברת התעופה הגרמנית לופטהנזה.
משרדיה ובסיסה הראשי של החברה נמצאים בנמל התעופה הבינלאומי וינה-שווכאט.
החברה זכתה ב-2017 בתואר החברה הדייקנית ביותר.
החברה נוסדה ב-30 בספטמבר 1957, כתוצאה ממיזוגן של אייר אוסטריה ואוסטריאן איירווייז.
טיסת הבכורה נערכה ב-1958 בין וינה ללונדון, וב-1969 השיקה החברה קו טיסה טראנס-אטלנטי בין וינה לניו יורק, אם כי בפועל השירות הופעל על ידי חברת סבנה הבלגית דרך בריסל.
במשך שנות ה-70 של המאה ה-20 התמקדה החברה בהפיכתו של שדה התעופה בווינה לגשר בין מזרח אירופה ומערבה, תוך שהיא מפעילה רשת קווים צפופה ליעדים מזרח אירופים רבים, אליהם מיעטו חברות מערביות לטוס וליעדים במזרח התיכון.
החברה ביססה את צי המטוסים שלה על מטוסים מדגמי DC-9 ועל דגמי ההמשך מסוג MD-80 ודומיו, דבר שלא אפשר לה לספק שירותים בקווים בין יבשתיים.
רק שנות ה-90 של המאה ה-20 שונתה מדיניות זו, החברה החלה ברכש מטוסים רחבי גוף ובעלי טווחי טיסה ארוכים, ובמקביל הרחיבה את מפת יעדיה מעבר לאירופה ולאגן הים התיכון, ל וצפון אמריקה.
בשנת 1997 רכשה החברה את השליטה בחברת טיסות השכר לאודה אייר מידי מייסדה אלוף פורמולה 1 ניקי לאודה (שהמשיך להחזיק במניות מיעוט).
בנובמבר 2000, בעקבות הפסדים שצברה, רכשה את מלוא הבעלות והדיחה את ניקי לאודה מניהול החברה.
במרץ 2000 הצטרפה החברה לברית חברות התעופה סטאר אלייאנס וסמוך לאחר מכן אימצה את מועדון הנוסע המתמיד של חברת התעופה לופטהנזה Miles & More.
בסוף אותה שנה החברה חתמה על הסכם סיוע עם פלסטיניאן איירליינס, במסגרתו סיפקה סיוע לשדרוג פעילות החברה כך שתפעל כחברת תעופה אזורית.
בשנת 2008 נקלעה החברה לקשיים פיננסים, בעקבות המשבר הכלכלי העולמי בשנת 2009 קנתה חברת התעופה הגרמנית לופטהנזה 90% ממניות החברה.
ב-26 בספטמבר 1960 התרסק מטוס החברה מדגם ויקרס ויסקאונט 837 בניסיון נחיתה כושל בשדה התעופה של מוסקבה.
31 מ-37 הנוסעים ואנשי הצוות נהרגו.
ב-5 בינואר 2004 נאלץ מטוס החברה מדגם פוקר 70 לבצע נחיתת אונס בשדה סמוך לשדה התעופה של מינכן.
באירוע נפצעו שלושה נוסעים באורח קל.
צי המטוסים של החברה נכון למרץ 2020:
"אוסטריאן איירליינס" החלה לפעול בישראל בשנת 1963, בעקבות חתימת הסכם תעופה בין אוסטריה למדינת ישראל.
היא החלה להפעיל טיסות ישירות בין תל אביב לווינה בנובמבר 1963. תחילה הייתה התדירות טיסה בשבוע, ב-1969 הורחב הסכם תעופה, התדירות גדלה לשתי טיסות בשבוע והותר במסגרתו לחברת אל על לבצע טיסות לניו וירק עם עצירת ביניים בווינה.
ב-1975 גדלה התדירות ל-3 טיסות שבועיות.
ב-1988 גדלה התדירות ל-4 טיסות שבועיות בחורף ו-5 טיסות שבועיות בקיץ.
בתקופה זו גם החלה לשווק לישראלים טיסות המשך לניו יורק וחבילות נופש לסקי.
במרץ 1999 גדלה התדירות לטיסה יומית.
בשנת 1977 החלה החברה להפעיל טיסות שכר לנמל התעופה אילת בחודשי החורף, בהמשך גם באמצעות חברת הבת "לאודה אייר".
בשנת 2004 ביקשה החברה להגדיל את מספר הטיסות השבועיות בקו מ-7 ל-10, אך היא נדחתה על ידי מינהל התעופה במשרד התחבורה; זאת כחלק ממדיניות המשרד שכוונה להגן על חברת אל על, שהייתה אז בבעלות ממשלתית.
החברה עתרה לבג"ץ נגד ההחלטה, וביוני 2005 כפה פשרה ואישר לה הוספת שתי טיסות לשבוע.
הגבלת תדירות הטיסות הפכה לא רלוונטית, עם כניסתו לתוקף של הסכם שמיים פתוחים בין מדינת ישראל והאיחוד האירופי ב-2013.
נכון לשנת 2023, החברה מפעילה 18 טיסות שבועיות מתל אביב לווינה.
כאשר בימים ראשון, שני חמישי ושישי היא מפעילה שלוש טיסות יומיות, ובימים שלישי רביעי ושבת 2 טיסות יומיות.
הטיסות מבצעות במטוסים מדגם איירבוס A320 ו-A321.
אוֹסְטְרוֹפַשִׁיזְם הוא כינוי לשלטון שהתקיים באוסטריה בשנים 1933 עד 1938. כפי שמעיד שמו, לשלטון זה היו סממנים פשיסטיים.
אנגלברט דולפוס, קנצלר אוסטריה בשנים 1934-1932, ייסד בה משטר הדומה למשטר באיטליה הפשיסטית.
למשטר שלו היה גוון דתי אדוק.
דולפוס, שחשש מאנשלוס עם גרמניה הנאצית, הוציא את המפלגה הסוציאל-דמוקרטית האוסטרית והמפלגה הנאצית האוסטרית אל מחוץ לחוק, והנהיג באוסטריה משטר חד-מפלגתי של מפלגת חזית המולדת האוסטרית.
בשנת 1934 נרצח דולפוס על ידי נאצים אוסטרים עקב אי הסכמתו לסיפוח.
במקומו עלה לשלטון קורט שושניג שהמשיך את מדיניות קודמו.
בשנת 1938 דרש אדולף היטלר משושניג לשחרר את הנאצים הכלואים בבתי הכלא, למסור לידי הנאצים מספר תפקידים בממשלת אוסטריה ולהכריז על המפלגה הנאצית כחוקית.
שושניג "אולץ" להתפטר לאחר שהיטלר טען כי הוא לא עמד בהסכם ביניהם.
ב-12 במרץ 1938 פלשה גרמניה לאוסטריה, וכעבור מספר ימים נערך משאל עם בקרב האוסטרים על איחוד עם גרמניה.
המשאל לווה במסע הפחדה, תעמולה וטרור.
המקור של התנועה האוסטרו-פשיסטית טמון ב"שבועת קורניאובורג" - הצהרה שפרסם הארגון הצבאי החברתי-נוצרי "היימווהר" (Heimwehr) ב-18 במאי 1930. ההצהרה גינתה הן את "מאבק המעמדות המרקסיסטי" והן את המבנה הכלכלי של הקפיטליזם הליברלי.
יתר על כן, היא דחתה במפורש את "המערכת הפרלמנטרית המערבית הדמוקרטית והמדינה [הרב-צדדית]".
ההצהרה הופנתה בעיקר לאופוזיציה הסוציאל-דמוקרטית, בעיקר כתגובה לתוכנית לינץ מ-1926, וגם על ידי פוליטיקאים נוצריים רבים, מה שהציב את אוסטריה על מסלול של מערכת סמכותנית.
מבחינה אידאולוגית, האוסטרופשיזם היה מבוסס בחלקו על שילוב של הפשיזם האיטלקי, כפי שהציגו ג'ובאני ג'נטילה, והקתוליות הפוליטית באוסטריה.
חזית המולדת היה הארגון הפוליטי הדומיננטי בתקופת האוסטרופשיזם.
הארגון טען כי הוא אינו ארגון מפלגתי, ומטרתו היא לאחד את כל אנשי אוסטריה תחת מדינה אחת וכך להתגבר על חלוקות פוליטיות וחברתיות.
הארגון נוסד ב-20 במאי 1933 על ידי הקנצלר מהמפלגה הנוצרית-סוציאלית אנגלברט דולפוס כמפלגה ריכוזית, ששאבה השראה מהדגם הפשיסטי באיטליה, והיא דגלה בלאומיות אוסטרית ובעצמאות מגרמניה הנאצית על בסיס הגנה על הזהות הדתית והקתולית של אוסטריה, מפני מה שנתפס בעיניהם כפרוטסטנטיות הדומיננטית מצד אומה הגרמנית, המאיימת עליהם.
רעיון "קהילת העם" האוסטרופשיסטי שונה מזה של הנאציונל-סוציאליסטים בגרמניה.
נקודת הדמיון הייתה בכך ששניהם נועדו לתקוף את הרעיון של מאבק מעמדי על ידי האשמת השמאלנות בהשמדת האינדיבידואליות, ובכך לסייע בהכנת מדינה טוטליטרית.
בנוסף, דולפוס טען שהוא מעוניין "להתעלות" מעל לסוציאליזם הלאומי של היטלר ("überhitlern").
נקודת המחלוקת, לעומת זאת, היא שהאוסטרופשיזם התמקד בהיסטוריה של אוסטריה.
הכנסייה הקתולית מילאה תפקיד גדול בהגדרת האוסטרו-פשיסטים את ההיסטוריה והזהות האוסטרית, אשר יועדה לגרום לניכור מהתרבות הגרמנית.
לפי האידאולוגיה הזאת, האוסטרים היו "גרמנים טובים יותר" (עד אז רוב האוכלוסייה הגרמנית הייתה פרוטסטנטית) ולכן אוסטריה נחשבה למדינה "גרמנית" שנייה, אך להשקפתם היא עדיין צריכה להישאר עצמאית מגרמניה "המקורית".
המונרכיה הפכה לאידיאל של מדינה חזקה ומבוססת, מעמד שאוסטריה איבדה לאחר אמנת סן ז'רמן.
לאחר שהפרלמנט פורק, הממשלה פיזרה גם את בית המשפט החוקתי (Verfassungsgerichtshof).
ארבעת חברי הקהילה הנוצרית של בית המשפט החוקתי התפטרו, והממשלה אסרה על מינויים של שופטים חדשים, מה שהוביל לסגירת בית המשפט דה-פקטו.
בספטמבר 1933 הקימה הממשלה מחנות מעצר לאנשי האופוזיציה הפוליטית.
הסוציאל-דמוקרטים, הסוציאליסטים, הקומוניסטים ואנרכיסטים נחשבו כולם לדיסידנטים הנידונים למאסר.
לאחר הפוטש של 1934, גם נאציונל-סוציאליסטים נידונו למאסר.
ב-11 בנובמבר 1933 החזירה הממשלה את עונש המוות על פשעים כגון רצח, הצתה ו"אלימות ציבורית על ידי נזק זדוני לרכושם של אחרים".
ג'ון גונתר, עיתונאי אמריקאי, כתב ב-1940 כי המדינה "החרימה את זכויות האזרח בצורה פנטסטית", וציין כי בשנת 1934 פשטה המשטרה על 106,000 בתים בווינה וביצעה 38,141 מעצרים של נאצים, סוציאל-דמוקרטים וקומוניסטים.
הוא הוסיף, עם זאת: "אבל - וזה היה אבל חשוב - הטרור מעולם לא הגיע לרמת הכוח המדכא של הטרור הנאצי.
רוב הנעצרים יצאו במהרה מהכלא.
אפילו בשלבה הקיצוני ביותר, קשה היה להתייחס ברצינות לדיקטטורה של קורט שושניג...
זה היה בגלל תכונות אוסטריות ייחודיות כמו עדינות, פשרנות ועצלנות".
בשנת 1930, בעקבות המשבר הכלכלי של שנת 1929, המשק והמסחר האוסטריים עברו ממצב של שוק חופשי למצב של אוטרקיה.
בתגובה, הממשלה יצרה את מה שמכונה "קואופרציות" (שיתופי-פעולה) בין העובדים והמפעלים.
המשטר באוסטריה שרד כל עוד איטליה הפאשיסטית פרסה את מטריית ההגנה שלה מפני האימפריאליזם של גרמניה הנאצית.
אולם, כאשר ניסה מוסוליני לשים קץ לבידוד הבינלאומי הגובר של איטליה (בעקבות הפלישה לאתיופיה) על ידי יצירת הברית עם היטלר ב-1938, נותרה אוסטריה לבדה מול לחץ גרמני הולך וגובר.
כדי להגן על עצמאותה של אוסטריה, הגיע שושניג להסכם עם היטלר, לפיו יקבלו חנינה 17,000 נאצים אוסטריים וישולבו בחזית המולדת.
לאחר מכן, ארתור זייס-אינקווארט, מנהיג הנאצים האוסטריים, מונה לשר הפנים והביטחון.
ככל שהלחץ הנאצי גבר, ניסה שושניג לגייס תמיכה עממית לעצמאותה של אוסטריה באמצעות משאל עם.
היטלר טען בתגובה לניסיון הונאה והצבעה מזויפת מצד שושינג, ודרש ממנו להעביר את הממשלה לנאצים האוסטריים, אחרת יהיה עליו להתכונן לפלישה.
שושניג, שלא היה מסוגל להשיג תמיכה בצרפת או בבריטניה, התפטר כדי למנוע שפיכות דמים.
לאחר שהשתלטו הנאצים על וינה, מונה הנשיא מיקלס, שסירב תחילה להיות הקנצלר, וביקש שהצבא הגרמני יכבוש בחזרה את אוסטריה.
למחרת פלש היטלר לאוסטריה והכריז עליה כחלק מהרייך הגרמני, והיא סופחה רשמית לאחר מכן ב-15 במרץ 1938 (אנשלוס).
אוסטריה השתתפה בתחרות הזמר של האירוויזיון 57 פעמים, החל מהצטרפותה בשנת 1957, כששלחה את בוב מרטין עם השיר "Wohin, kleines Pony?".
באותה מהדורה, הגיעה אוסטריה למקום החמישי עם שמונה נקודות.
אוסטריה זכתה שלוש פעמיים בתחרות, בשנים 1966, 2014 ו-2025. לאוסטריה הפער הארוך ביותר בין שני ניצחונות בתחרות (48 שנים).
בשתי הפעמים שהמדינה אירחה את התחרות, וינה שימשה כעיר המארחת.
רשות השידור האוסטרית, היא הגוף הציבורי המשדר את התחרות באוסטריה.
בשנת 2018, הגיעה אוסטריה, ששלחה את סזאר סמפסון עם השיר "Nobody But You", למקום השלישי, ההישג השלישי בטיבו של אוסטריה ב.
בשנת 1957, כשהצטרפתה לתחרות, הגיעה אוסטריה למקום האחרון.
לאחר שסיים במקום השישי באירוויזיון 1964 ובמקום הרביעי באירוויזיון 1965, ניצח אודו יורגנס באירוויזיון 1966. זה היה הניצחון הראשון של אוסטריה בתחרות.
התוצאה הטובה ביותר במהלך 46 השנים הבאות (1967–2013) הייתה המקום החמישי ב-1972, 1976 וב-1989. ב, תוצאתה הטובה ביותר של אוסטריה הייתה ב-2003, כשהגיעה למקום החמישי.
ניצחונה השני של אוסטריה בתחרות אירע בשנת 2014, כששלחה את קונצ'יטה וורסט עם השיר "Rise Like a Phoenix".
בעדן ניצחונה של אוסטריה, היא אירחה את אירוויזיון 2015 בשטחה.
באותה מהדורה, לאחר שובר שוויון, אוסטריה הגיעה למקום ה-26 בגמר עם 0 נקודות, כשהיא בתיקו עם גרמניה (שהגיעה למקום ה-27).
כתוצאה מכך, אוסטריה הפכה למדינה המארחת הראשונה שלא קיבלה נקודה אחת בשלב הגמר.
אוסטריה העפילה לגמר בשלוש השנים הבאות, וסיימה במקום ה-13 ב-2016, במקום ה-16 ב-2017 ובמקום השלישי ב-2018. באירוויזיון 2019, כשלה המדינה בניסיונה להעפיל לגמר.
באירוויזיון 2020, שלחה אוסטריה את וינסנט בואנו, עם השיר "Alive".
לאחר ביטול התחרות בשל מגפת הקורונה, אוסטריה שלחה שוב את בואנו, עם שיר חדש בשם "Amen", וכשלה להעפיל לגמר.
ניצחונה השלישי של אוסטריה בתחרות אירע בשנת 2025, כששלחה את JJ עם השיר "Wasted Love".
במרוצת השנים, נעדרה אוסטריה ממספר מהדורות התחרות.
ההיעדרות הראשונה התרחשה באירוויזיון 1969, במדריד, בירת ספרד.
באותה תקופה, נשלטה ספרד בידי הדיקטטור פרנסיסקו פרנקו, ולכן, אוסטריה בחרה להחרים את שלטונו ולא להשתתף בתחרות.
היסטוריון התחרות, ג'ון קנדי אוקונור, מציין כי חרף החרמת התחרות ב-1969, אוסטריה העניקה לספרד שתי נקודות במהדורה הקודמת.
לאחר השוויון המרובע על המקום הראשון ב-1969, באירוויזיון 1970, נעדרה אוסטריה שוב מהתחרות במטרה להחרימה.
בנוסף לאוסטריה, גם פינלנד, פורטוגל, שוודיה ונורווגיה הצטרפו לחרם.
גם בין השנים 1973–1975, נעדרה אוסטריה מהתחרות מסיבות לא ידועות.
לאחר שאיגוד השידור האירופי התעניין בהצטרפותן של מדינות מזרח אירופה לתחרות, הוא החליט לערוך הצבעה מוקדמת על שירי התחרות, והמדינות שהגיעו למקומות האחרונים, נפסלו מהתחרות.
כתוצאה מכך, נעדרה אוסטריה מהמדורה ב-1998 ומ-2001. לאחר תלונות מכמה איגודי השידור המקומיות, ב-2004, הונהגה שיטת חצי הגמר.
ב-2006, הביעה אוסטריה את מורת רוחה על הישגיה הנמוכים בתחרות, והחליטה לפרוש ממנה.
היא שבה לתחרות בשנה העוקבת, אך לא צלחה את שלב חצי הגמר.
בשל ההישג הנמוך, נעדרה אוסטריה מהתחרות בשנים 2008–2010. חרף פרישתה, שידרה אוסטריה את התחרות בארצה.
אוסטריה שבה לתחרות ב-2011, לאחר ניצחונה של גרמניה ב-2010. משנת 2011, אוסטריה משתתפת באופן רציף בתחרות.
השירים שייצגו את אוסטריה באירוויזיון
היסטוריית ההצבעות של אוסטריה נכון ל-2019:
+ מספר הנקודות הגבוה ביותר שהעניקה המדינה בגמר (נכון ל-2019)מקוםמדינהנקודות1 הממלכה המאוחדת1892 שוודיה1773 אירלנד1724 צרפת1485 שווייץ146
+מספר הנקודות הגבוה ביותר שקיבלה המדינה בגמר (נכון ל־2019)מקוםמדינהנקודות1 הממלכה המאוחדת1262 בלגיה1213 אירלנד1034 שוודיה1005 גרמניה97
שנה העיר המארחת מקום התחרות מנחים תמונה1967 וינהארמון הופבורגגמר: אריקה ואל2015 וינהאולם "וינר סטאד הול"חצאי גמר וגמר: מרים וייקסלבראון, אליס טומלר וארבלה קיסבאוור 2026 וינהיפורסם בהמשךיפורסם בהמשך–
אוסטרזיה (Austrasia; מילולית "האדמות המזרחיות") הייתה אחת משלוש ממלכות הפרנקים (יחד עם ממלכת בורגונדיה ונויסטריה), התקיימה לסירוגין בין המאות השישית לשמינית והשתרעה על חלקים משטחי צרפת, ארצות השפלה וגרמניה המודרניות.
לאחר מותו של המלך כלוביס הראשון מהשושלת המרובינגית ב-27 בנובמבר 511, חולקה ממלכתו בין בניו בהתאם למסורת הגרמאנית.
בנו הבכור תיאודריך הראשון קיבל את חלקי הממלכה שהפכו לאוסטרזיה, יורשיו של תיאודוריק שלטו בממלכה עד שילובה בתוך פרנקיה המזרחית.
שלושת בניה של קלותילדה: כלודומר, כילדברט הראשון וכלותאר הראשון חילקו ביניהם את יתרת ממלכת אביהם.
ערי הבירה של הממלכות השונות היו פריז, אורלאן, סואסון וריימס.
ממלכת אוסטרזיה השתרעה על שטחם של הפרנקים הריפוארים ושטחי הקולוניזציה שלהם, שטח הכולל היום את מזרח צרפת, מערב גרמניה, בלגיה, לוקסמבורג והולנד.
ברוב תקופת קיום הממלכה מץ הייתה עיר הבירה של הממלכה, אף כי מלכים מסוימים מלכו מריימס, קלן וטריר.
המונח "אוסטרזיה" שימש גם לתיאור החלק הצפון-מזרחי של איטליה במקביל לשם "נויסטריה", שהתייחס לחלק הצפון-מערבי של איטליה.
תיאודריך נפטר ב-533 ועל כס המלוכה עלה בנו, תיאודברט הראשון, אחרי מותו של תיאודברט ב-547 או 548 עלה על כס השלטון בנו, תיאודבלד בן ה-13. תיאודבלד נישא לדודתו החורגת, ולדרדה (Waldrada), בתם של ווקא, מלך הלומברדים ושל אשתו השנייה אוסטריגוזה (Austrigusa).
שהייתה אחותה של ויזידארד אשת אביו.
וכך חיזק את הברית בין אוסטרזיה לבין הלומברדים.
עם פטירתו של תיאודבלד ב-555 עברה הממלכה לידי דוד-אביו, כלותאר הראשון.
אחרי מותו של כריברט הראשון, מלך פריז בדצמבר 567 ארבע הממלכות התאחדו לשלוש ממלכות, סיגברט הראשון, נשאר השליט של אוסטרזיה, כילפריך הראשון שלט על נויסטריה וגונתרם היה מלך בורגונדיה.
ממלכות אלו הגדירו את החלוקה הפוליטית של צרפת אל תוך התקופה הקרולינגית.
ברוב התקופה שחלפה מ-567 ועד מותו של סיגברט השני, מלך אוסטרזיה ב-613, היו נויסטריה ואוסטרזיה מסוכסכות ובורגונדיה ניסתה להשכין שלום ביניהן.
מאבקים אלו הגיעו לשיאם במאבקים שהתחוללו בין ברונהילדה מלכת אוסטרזיה לבין פרדגונד מלכת נויסטריה.
מרד של האריסטוקרטים נגד ברונהילדה גרם ב-613 להעברת השליטה על הממלכה לידי כלותאר השני.
זו הייתה הפעם הראשונה בה ממלכה פרנקית מאוחדת נשלטה מפריז והתקופה בה עלה כוחם של המאיורדומוס מבית פפין.
ב-623 אחרי שאנשי אוסטרזיה ביקשו מכלותאר מלך משל עצמם, מינה הוא את בנו דגוברט הראשון כשליט אוסטרזיה, עם פפין מלאנדן כמאיורדומוס ואת נויסטריה יחד עם בורגונדיה העניק לבנו כלוביס השני.
ב-629 התאחדו אוסטרזיה ונויסטריה תחת שלטונו של דגוברט הראשון, עד שב-633 הוא העניק את אוסטרזיה לבנו הבכור סיגברט השלישי שנחשב על ידי ההיסטוריונים למלך עושה-כלום (Roi fainéant) שנשלט על ידי המאיורדמוס שלו.
ב-657, לאחר מותו של סיגברט השלישי, המאיורדומוס גרימואלד הזקן הצליח להדיח את בנו של סיגברט, דגוברט השני, ולמנות את בנו שלו כילדברט המאומץ על כס המלכות, שם הוא נשאר עד 662.
ב-678 כוחות נויסטריה תחת פיקודו של המאיורדומוס אברואן הכניעו את אוסטרזיה.
ב-687 המאיורדומוס האוסטרזי פפין מהרסטל הביס בקרב טרטרי (כפר קטן בפיקרדיה קרוב לעיר פרון) את כוחות נויסטריה והשתלט עליה בשם מלכו, כך הפכה נויסטריה לכפופה לאוסטרזיה.
על אף שלא הכריז על עצמו כמלך באופן רשמי, הפך פפין לאחר הניצחון לשליט הממלכה הפרנקית בפועל.
מעמד זה עבר בירושה גם לבניו.
נעשה לעיתים שימוש במונח "אוסטרזיה" לתיאור החלק המזרחי של האימפריה הקרולינגית, כלומר פרנקיה המזרחית, וזאת אף שהזהות בין שתי הטריטוריות אינה מדויקת.
אוסטריה נטלה חלק באירוויזיון למקהלות פעם אחת החל מתחילת התחרות ב-2017, כאשר שלחה את מקהלת "הארדצ'ויר לינץ" כנציגתה בתחרות.
ב-27 בפברואר 2017 הודיעה אוסטריה כי הם יערכו להופעת הבכורה שלהם בתחרות של 2017.
המקהלות והשירים שייצגו את אוסטריה באירוויזיון למקהלות
שנה מבצע שירים שפה מיקום2017הארדצ'ויר לינץ"Ave Maria" / "I tua wos i wü" / "Rah"לטינית / גרמנית / אנגלית אין
הרקדנים והריקודים שייצגו את אוסטריה באירוויזיון לרוקדים צעירים
שנהאמןריקודכוריאגרףחצי גמרגמר1987אריקה נובקVariation of the girl friends from "Raymonda"מ.
נורייבלא התקיים חצי גמר -1989ג'רגן ונגרלא ידועלא ידוע -לא העפיל לגמר1993ג'ורג' האטאלה"Vayamos al diablo, 5 Tangos"ה.
ואן מנן -31995אוליבר פרייס"Taras Bulba: Gopak"ר.
זקהרוב - -2001ריינר קרנסטטרלא ידועלא ידוע -לא העפיל לגמר
אוסטריה השתתפה באירוויזיון 2019 שהתקיים במאי 2019 בתל אביב בישראל.
הזמרת פאנדה נבחרה לייצג את אוסטריה בתחרות עם השיר "Limits".
ב-29 בינואר 2019 נבחרה הזמרת פאנדה בבחירה פנימית לייצג את אוסטריה בתחרות.
ב-8 במרץ 2019 נבחר השיר "Limits" לייצג את אוסטריה בתחרות.
אוסטריה השתתפה בחצי הראשון של חצי הגמר השני של התחרות.
אוסטריה הופיעה בסדר 1–9 על הבמה.
אוסטרורפטור (שם מדעי: Austroraptor) הוא סוג של דינוזאור ממשפחת הדרומאוזאוריים שחי באמריקה הדרומית בתור הקרטיקון.
הוא היה קרובו של היוננלנגיה, והוא נחשב לאחד מגדולי הדרומזאוריים.
סוג זה התגלה ב-2002 בתצורת אלן שבפרובינציה ריו נגרו בארגנטינה בידי צוות בראשות החוקר פרננדו נובאס ממוזיאון הטבע של בואנוס איירס.
הוא תואר בידי נובאס והחוקרים דייגו פול, חואן קנאל, חואן פורפירי וחורחה קלבו.
משמעות שמו היא: "auster" - רוח דרומית (בדומה לשם אוסטרליה) ו-"raptor" - שודד.
האוסטרורפטור נחשב לאחד מגדולי הדרומזאורים לצד הדקוטרפטור, האכילובאטור והיוטרפטור, והיה גדול בהרבה מסוגים כמו הולוצירפטור.
הוא הגיע לאורך של 5 עד 6 מטרים לרבות הזנב ולמשקל של 91 עד 300 קילוגרם בקירוב.
היו לו לסתות מוארכות עם מבנה שיניים שהזכיר את הספינוזאוריים ורגליים גדולות, שריריות וארוכות, אך טפרים יותר שטוחים בקצה.
הגפיים הקדמיות היו קצרות יחסית לקרוביו והוא הותאם לתנועה מהירה אחרי טרף.
כמו מינים דומים הוא כוסה בנוצות על פני גופו.
מבנה גופו של האוסטרורפטור התאים לרדיפה אחרי טרף קטן ומהיר, בדומה לברדלס.
כמה מהחוקרים סוברים שמבנה השיניים הותאם לציד דגים בדומה לספינוזאורוס.
המבנה הגדול יחסית שלו נובע כנראה ממיעוט טורפי-על ממשפחת הקרכרודונטוזאוריים, מה שגרם לדרומזאורים המקומיים לגדול.
הוא תפס כנראה את מקום טורף-העל לצד סוגי אבליזאוריים כמו הקווילמזאורוס.
האוסטרורפטור התקיים מלפני 78 מיליון שנה עד הכחדת הקרטיקון הגדולה לפני 66 מיליון שנה.
אוסטריה באירוויזיון 1957 השתתפה עם השיר "Wohin, kleines Pony?", שבוצע על ידי הזמר האוסטרי, בוב מרטין.
בשנת 1957, רשות השידור האוסטרית הכריזה כי מרטין נבחר לייצג את אוסטריה בהופעת בכורתה, באירוויזיון.
מרטין התאמן על השיר רק פעם אחת, בחזרה הגנרלית לפני המופע הגדול.
אל רשות השידור האוסטרית נשלחו מספר שירים.
רשות השידור בחרה את השיר "Wohin, kleines Pony?", אותו יבצע מרטין בתחרות.
השיר מעולם לא הוקלט, ולכן לא יצא כסינגל.
בדומה לשירי התקופה, השיר נכתב בסגנון שאנסון צרפתי עם עיבוד גרמני.
אירוויזיון 1957 נערך בעיר פרנקפורט, גרמניה.
מרטין שובץ חמישי בסדר ההופעות, לפני הולנד ואחרי איטליה.
אוסטריה זכתה במקום העשירי והאחרון עם שלוש נקודות.
היות שמארגני התחרות לא חשפו את תוצאות אירוויזיון 1956, השיר הפך לשיר הראשון שהגיע למקום האחרון בתחרות האירוויזיון.
אוסטריה באירוויזיון 1958 השתתפה עם השיר "Die ganze Welt braucht Liebe", שבוצע על ידי הזמרת האוסטרית, ליאן אוגוסטין.
בשנת 1958, רשות השידור האוסטרית (ORF) הכריזה כי אוגוסטין נבחרה לייצג את ארצה באירוויזיון 1958. מאוחר יותר, נחשף כי אוגוסטין תבצע את השיר "Die ganze Welt braucht Liebe" על בימת האירוויזיון.
ב-12 במרץ 1958, אוגוסטים הופיעה על בימת האירוויזיון.
אוגוסטין שובצה תשיעית בסדר ההופעות, לפני שווייץ ואחרי גרמניה.
לאחר ההצבעה, אוסטריה זכתה במקום החמישי עם שמונה נקודות.
אוסטריה השתתפה באירוויזיון 2021 עם השיר "Amen", שבוצע על ידי הזמר האוסטרי וינסנט בואנו.
וינסנט בואנו נבחר לייצג את אוסטריה בתחרות האירוויזיון 2020 ב-12 בדצמבר 2019. ב-26 במרץ 2020 לאחר שהתחרות בוטלה בעקבות מגפת הקורונה, הודיעה רשות השידור האוסטרית כי בואנו יישאר וייצג את המדינה באירוויזיון 2021. ב-26 בפברואר 2021 השיר אותו בואנו יבצע על בימת האירוויזיון יצא לאור, "Amen".
ב-17 בנובמבר 2020, הוכרז כי אוסטריה תופיע במחצית הראשונה של חצי הגמר השני של התחרות.
ב-20 במאי 2021, בואנו ביצע את השיר בחצי הגמר השני של התחרות ולא דורג בין עשרת השירים שהעפילו לגמר.
השיר הגיע למקום ה-12 עם 66 נקודות.
+ נקודות שהוענקו מאוסטריה (חצי גמר 2) נקודות קהל שופטים 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
+ נקודות שהוענקו מאוסטריה (גמר) נקודות קהל שופטים 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
אוסטריה באירוויזיון 1961 השתתפה עם השיר "Sehnsucht", שבוצע על ידי הזמר היווני ג'ימי מקוליס.
זו הייתה השתתפות החמישית של אוסטריה בתחרות הזמר של האירוויזיון.
רשות השידור האוסטרית בחרה באופן פנימי את מקוליס לייצוג המדינה.
כשבוע לאחר חשיפת הנציג, רשות השידור חשפה את השיר האוסטרי לאירוויזיון 1961, "Sehnsucht", שנכתב על ידי ליאופולד אנדרייביץ'.
רשות השידור האוסטרית בחרה את פרנק פורסל למנצח על השיר.
ב-18 במרץ 1961 בוצע השיר על ידי מקוליס באירוויזיון.
אוסטריה באירוויזיון 1966 השתתפה עם השיר "Merci, Chérie", שבוצע על ידי הזמר האוסטרי אודו יורגנס.
זו ההשתתפות העשירית של אוסטריה בתחרות, והניצחון הראשון שלה.
ב-1966, רשות השידור האוסטרית הכריזה כי יורגנס נבחר לייצג את אוסטריה באירוויזיון.
כשבוע לאחר חשיפת הנציג, רשות השידור חשפה את השיר האוסטרי לאירוויזיון 1961, "Merci, Chérie".
זו הייתה הפעם השלישית ברציפות שיורגנס נבחר לייצג את אוסטריה.
ב-5 במרץ 1966, השיר בוצע על ידי יורגנס באירוויזיון.
יורגנס שובץ תשיעי בסדר ההופעות, לפני שוודיה ואחרי פורטוגל.
השיר הגיע למקום הראשון עם 31 נקודות.
אוסטריה באירוויזיון 1959 השתתפה עם השיר "Der K und K Kalypso aus Wien", שבוצע על ידי הזמר האוסטרי פרי גרף.
זוהי השתתפותה השלישית של אוסטריה בתחרות הזמר של האירוויזיון.
רשות השידור האוסטרית בחרה באופן פנימי את גרף לייצוג המדינה.
כשבוע לאחר חשיפת הנציג, חשפה רשות השידור את השיר האוסטרי לאירוויזיון 1959, "Der K und K Kalypso aus Wien", שנכתב על ידי גינטר ליאופולד.
ב-11 במרץ 1959 בוצע השיר על ידי גרף באירוויזיון.
גרף שובץ תשיעי בסדר ההופעות, לפני שווייץ ואחרי הממלכה המאוחדת.
השיר הגיע למקום התשיעי עם ארבע נקודות.
אוסטריה השתתפה באירוויזיון 1960 עם השיר "Du hast mich so fasziniert", שבוצע על ידי הזמר האוסטרי הורסט וינטר.
זוהי השתתפותה הרביעית של אוסטריה בתחרות הזמר של האירוויזיון.
רשות השידור האוסטרית בחרה באופן פנימי את וינטר לייצוג המדינה.
כשבוע לאחר חשיפת הנציג, חשפה רשות השידור את השיר האוסטרי לאירוויזיון 1961, "Du hast mich so fasziniert", שנכתב על ידי רוברט גילברט.
רשות השידור האוסטרית בחרה את רוברט שטולץ למנצח על השיר.
ב-29 במרץ 1960 בוצע השיר על ידי וינטר באירוויזיון.
וינטר שובץ שביעי בסדר ההופעות, לפני מונקו ואחרי נורווגיה.
השיר הגיע למקום השביעי עם שש נקודות.
אוסטריה באירוויזיון 1962 השתתפה עם השיר "Nur in der Wiener Luft", שבוצע על ידי הזמרת האוסטרית אלאונורה שוורץ.
זו הייתה השתתפות השישית של אוסטריה בתחרות הזמר של האירוויזיון.
רשות השידור האוסטרית בחרה באופן פנימי את שוורץ לייצוג המדינה.
כשבוע לאחר חשיפת הנציגה, חשפה רשות השידור את השיר האוסטרי לאירוויזיון 1962, "Nur in der Wiener Luft", שנכתב על ידי ברונו אוהר, שנבחר גם למנצח על השיר.
ב-18 במרץ 1962 בוצע השיר על ידי שוורץ באירוויזיון.
השיר הגיע למקום ה-15 והאחרון, עם 0 נקודות, יחד עם בלגיה, הולנד וספרד.
זו הייתה הפעם הראשונה בהיסטוריית התחרות בה מדינה אינה זוכה לנקודות.
אוסטריה באירוויזיון 1963 השתתפה עם השיר "Vielleicht geschieht ein Wunder", שבוצע על ידי הזמרת הישראלית כרמלה קורן.
זו הייתה השתתפות השביעית של אוסטריה בתחרות הזמר של האירוויזיון.
רשות השידור האוסטרית בחרה באופן פנימי את קורן לייצוג המדינה.
כשבוע לאחר חשיפת הנציגה, הוציאה רשות השידור את השיר האוסטרי לאירוויזיון 1963 לאור, "Vielleicht geschieht ein Wunder", שנכתב על ידי פיטר וולה.
היא שובצה רביעית בסדר ההופעות, לפני נורווגיה ואחרי גרמניה.
אוסטריה באירוויזיון 1964 השתתפה עם השיר "" ("רק למה, למה?"), שבוצע על ידי הזמר האוסטרי אודו יורגנס.
זו הייתה השתתפות השמינית של אוסטריה בתחרות הזמר של האירוויזיון.
רשות השידור האוסטרית בחרה באופן פנימי את יורגנס לייצוג המדינה.
כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1964 לאור, "", שנכתב על ידי יורגנס.
בסיום התחרות השיר דורג במקום השישי עם 11 נקודות.
אוסטריה באירוויזיון 1965 השתתפה עם השיר "Sag ihr, ich laß sie grüßen" ("ספר לה ששלחתי את אהבתי"), שבוצע על ידי הזמר האוסטרי אודו יורגנס.
זו הייתה השתתפות התשיעית של אוסטריה בתחרות הזמר של האירוויזיון.
כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1965 לאור, "Sag ihr, ich laß sie grüßen
", שנכתב על ידי יורגנס.
בסיום התחרות דורג במקום הרביעי עם 16 נקודות.
אוסטריה באירוויזיון 1967 השתתפה עם השיר "Warum es hunderttausend Sterne gibt" ("למה יש מאות אלפי כוכבים?"), שבוצע על ידי הזמר האוסטרי פטר הורטון.
זו הייתה השתתפות ה-11 של אוסטריה בתחרות הזמר של האירוויזיון.
רשות השידור האוסטרית בחרה באופן פנימי את הורטון לייצוג המדינה.
כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1967 לאור, "Warum es hunderttausend Sterne gibt", שנכתב על ידי קארין בוגנר.
אוסטריה באירוויזיון 1968 השתתפה עם השיר "Tausend Fenster" ("אלף חלונות"), שבוצע על ידי הזמר הצ'כי קרל גוט.
זו הייתה השתתפות ה-12 של אוסטריה בתחרות הזמר של האירוויזיון.
רשות השידור האוסטרית בחרה באופן פנימי את גוט לייצוג המדינה.
כשבוע לאחר חשיפת הנציג הוציאה רשות השידור את השיר האוסטרי לאירוויזיון 1968 לאור, "Tausend Fenster", שנכתב על ידי אודו יורגנס, זוכה אירוויזיון 1966.
אוסטריה השתתפה באירוויזיון 2022, שהתקיים בטורינו שבאיטליה, עם השיר "Halo" של LUM!X ופיה מריה.
זו השתתפותה ה-54 של המדינה בתחרות הזמר של האירוויזיון.
הנציגים האוסטרים לתחרות נבחרו על ידי רשות השידור האוסטרית ORF.
קדם לאירוויזיון 2022, אוסטריה השתתפה בתחרות באירוויזיון חמישים ושלוש פעמים, מאז הופעת הבכורה שלה בשנת 1957. היא זכתה בשני אירועים של התחרות; באירוויזיון 1966, עם השיר "Merci, Chérie" של אודו יורגנס ובאירוויזיון 2014, עם השיר "Rise Like a Phoenix" של קונצ'יטה וורסט.
מאז אירוויזיון 2004, בו הנהיג איגוד השידור האירופי את שיטת חצאי הגמר, אוסטריה הצליחה להעפיל חמש פעמים לגמר.
היא הגיעה למקום האחרון שמונה פעמים, ואף סיימה את התחרות עם 0 נקודות ארבע פעמים.
באירוויזיון 2021 שלחה רשות השידור האוסטרית את וינסנט בואנו, עם השיר "Amen", שהגיע למקום ה-12 בחצי הגמר, ולא העפיל לשלב הבא.
ב-20 באוקטובר 2021 אישרה רשות השידור הממלכתית את השתתפותה באירוויזיון 2022. בשנים 2011–2013 ו-2015–2016 היא ארגנה קדם לאומי, שבו השתתפו אמנים רבים.
בסופו נבחר השיר והנציג באוסטרי לתחרות.
מאז שנת 2017 בוחרת רשות השידור את השיר באמצעות ועדה פנימית שהוקמה על ידה.
בנוסף, הוא הצהיר כי ההחלטה הסופית צפויה להתקבל בדצמבר 2021. בריאיון לאתר "Wiwibloggs" שזר פורצ'ר רמזים על זהותם של ארבעת האמנים.
לפני ההכרזה על המתמודד הנבחר פורצ'ר חשף את כל האמנים שהגישו מועמדות לוועדה בראשותו:
ב-27 בינואר 2022 דווח כי שני שירים נשארו מועמדים לייצוג המדינה באירוויזיון: "Das Meer" של אנגר ו-"Halo" של LUM!X.
ב-8 בפברואר, במהלך תוכנית הרדיו Ö3-Wecker, נחשף כי "Halo" בביצוע LUM!X ופיה מריה נבחר לשיר האוסטרי לאירוויזיון 2022. את מילותיו חיבר LUM!X עצמו, לצד אנדרס נילסן, גבריאל פונטה, רסמוס פליקט וסופי אלכסנדרה טוויד-סימונס.
הוא יצא לאור ב-11 במרץ.
במהלך המסיבות בהן הופיעה לקראת עונת האירוויזיון ספגה פיה מריה ביקורות על הבעיות הטכניות והקוליות שהתרחשו בביצוע השיר.
מאוחר יותר היא הצהירה כי העיוותים בקולה נובעים מן התסמינים של מחלת הקורונה, ממנה הבריאה חודשים לפני.
ראש המשלחת האוסטרית לתחרות שכר מורה לפיתוח קול שיעבוד עם מריה, ו-"Halo" הונמך בסולמו.
אוסטרופוסידון (שם מדעי: Austroposeidon; מילולית: "פוסידון דרומי") הוא סוג של דינוזאור מקבוצת הטיטאנוזאורים, אשר חי באמריקה הדרומית של הקרטיקון העליון לפני 83.6 עד 66 מיליון שנה מזמננו.
דינוזאור זה התגלה בברזיל והיה הגדול שבדינוזאורים שהתגלו באזורו, עם אורך של מעל 25 מטרים.
דינוזאור זה התגלה בתצורות פרסידנט פרודנט (Presidente Prudente Formation) שבסאו פאולו בברזיל ב-1953 אך הממצאים לא תוארו עד 2016 בידי החוקרת קמילה בנדיירה (Kamila Bandeira).
הסוג כלל מין יחיד - Austroposeidon magnificus, שפירושו: "אציל", עקב גודלה של הדגימה.
הממצאים כללו מאובנים של שרידים בודדים, בעיקר של חוליות הצוואר והגב.
הדינוזאור השתייך לקבוצה ליתוסטרוטיה, בה נכללו מינים גדולים קרובים כמו הפוטאלונגקוזאורוס והוא היה בעל חוליות רחבות עם מבנה עצם צפוף מאוד, אשר עזר להם לצמוח בטבעות גידול מהירות, מה שעזר להם להגיע לגודל רב בזמן קצר.
דינוזאור זה חי ביערות של ברזיל מסוף הקרטיקון ורעה מצמרות העצים תוך שימוש בצווארו העצום.
הוא נכחד לפני 66 מיליון שנה מזמננו, עם הכחדת הקרטיקון.
דינוזאור זה הופיע בסדרה כוכב פרהיסטורי.
אוסטריה השתתפה באירוויזיון 1971 עם השיר "Musik" ("מוזיקה"), שבוצע על ידי הזמרת האוסטרית מריאן מנדט.
זו הייתה השתתפותה ה-13 של המדינה בתחרות הזמר של האירוויזיון.
רשות השידור האוסטרית בחרה באופן פנימי את מנדט לייצוג המדינה.
כשבוע לאחר חשיפת הנציגה הוציאה רשות השידור את השיר האוסטרי לאירוויזיון 1971 לאור, "Musik", שנכתב על ידי ריצ'רד שונהרז ומנואל ריגוני.
היא שובצה ראשונה בסדר ההופעות, לפני מלטה עם "Marija L-Maltija".
בסופה של התחרות היא דורגה במקום ה-16 עם 66 נקודות.
אוסטריה השתתפה באירוויזיון 1972, שנערך באדינבורו שב, עם השיר "Falter im Wind" בביצוע להקת מיילסטונס.
זו הייתה השתתפותה ה-14 של המדינה בתחרות הזמר של האירוויזיון.
כמו כן, בשנה הבאה אוסטריה תכריז על פרישתה מהאירוויזיון.
היא תשוב אליו בשנת 1976.
תאגיד השידור האוסטרי בחר באופן פנימי את מיילסטונס לייצוג המדינה.
כשבוע לאחר חשיפת הנציגה הוציאה רשות השידור את השיר האוסטרי לאירוויזיון 1972 לאור, "Falter im Wind", שנכתב והולחן על ידי היינץ רודולף אונגר, ריצ'רד שנהרץ ומנואל ריגוני.
אוסטריה השתתפה באירוויזיון 1976, שנערך בהאג שבהולנד, עם השיר "My Little World" בביצוע הצמד המוזיקלי האוסטרי וטרלו ורובינסון.
זו הייתה השתתפותה ה-15 של המדינה בתחרות הזמר של האירוויזיון, וכן הראשונה לאחר פרישתה מאירוויזיון 1973.
תאגיד השידור האוסטרי בחר באופן פנימי את וטרלו ורובינסון לייצוג המדינה.
כשבוע לאחר החשיפה הוציאה רשות השידור את השיר האוסטרי לאירוויזיון 1976 לאור, "My Little World", שנכתב והולחן על ידי גרהארד היינץ, והופק על ידי פטר מולר.
אוסטריה השתתפה באירוויזיון 1977, שהתקיים בלונדון שב, עם השיר "Boom Boom Boomerang" בביצוע להקת שמטרלינגה.
זוהי הייתה השתתפותה ה-16 של המדינה בתחרות הזמר של האירוויזיון.
קדם לאירוויזיון 1977 השתתפה אוסטריה 15 פעמים בתחרות מאז הצטרפותה ב-1957. את ניצחונה הראשון רשמה באירוויזיון 1966, אז נשלח אודו יורגנס עם השיר "Merci, Chérie".
אל המקום האחרון הגיעה שלוש פעמים שונות: בשנת 1957 עם השיר "" מאת בוב מרטין, ובשנים 1962–1963 עם "Sehnsucht" של ג'ימי מקוליס ו-"Nur in der Wiener Luft" בביצוע אלאונורה שוורץ.
תאגיד השידור האוסטרי בחר באופן פנימי את להקת שמטרלינגה לייצוג המדינה באירוע האירוויזיון הקרוב.
שירה, "Boom Boom Boomerang", יצא לאור בהמשך שנת 1977. הוא נחשב באותה עת לאחד מהשירים הפרובוקטיביים הראשונים באירוויזיון: ברוב הפעמים מילותיו לא הכילו משמעות כלשהי.
בעת ההופעה עצמה על בימת התחרות הפנו חברי הלהקה את גבם לקהל והורידו את מכנסיהם.
אוסטריה השתתפה באירוויזיון 1978, שהתקיים בפריז שבצרפת, עם השיר "Mrs.
Caroline Robinson" בביצוע להקת ספרינגטיים.
זוהי הייתה השתתפותה ה-17 של המדינה בתחרות הזמר של האירוויזיון.
קדם לאירוויזיון 1978 השתתפה אוסטריה 16 פעמים בתחרות מאז הצטרפותה ב-1957. את ניצחונה הראשון רשמה באירוויזיון 1966, אז נשלח אודו יורגנס עם השיר "Merci, Chérie".
אוסטריה נעדרה מהתחרות בשנים 1969–1970 ו-1973–1975. באירוויזיון 1977 הגיעה להקת שמטרלינגה עם השיר "Boom Boom Boomerang" למקום ה-17 עם 11 נקודות.
תאגיד השידור האוסטרי בחר באופן פנימי את להקת ספרינגטיים לייצוג המדינה באירוע האירוויזיון הקרוב.
Caroline Robinson", יצא לאור בהמשך שנת 1978. מילותיו עוסקות סביב סיפור חייה של הגברת קרוליין רובינסון, אישה עקרת בית מלאת חושניות ויופי.
נורברט ניידרמאייר, חבר הקבוצה, ייצג את אוסטריה גם באירוויזיון 1972, כשהיה חבר בלהקת מיילסטונס.
שירה, "Falter im Wind", הגיע למקום החמישי עם מאה נקודות.
אוסטריה השתתפה באירוויזיון 2024, שהתקיים במאלמה שבשוודיה, עם השיר "We Will Rave" בביצוע הזמרת האוסטרית קאלין.
תאגיד השידור האוסטרי, ORF, בחר באופן פנימי את נציגת המדינה ואת השיר אותו היא ביצעה באירוויזיון.
קאלין עלתה על בימת חצי הגמר השני, שנערך ב-9 במאי, ונמנתה בין עשרת האמנים שהעפילו לגמר.
מאוחר יותר התברר כי היא דורגה במקום התשיעי עם 46 נקודות.
בשלב הגמר דורגה במקום ה-24 עם 24 נקודות.
קודם לאירוויזיון 2024 השתתפה אוסטריה חמישים וחמש פעמים בתחרות מאז הופעת הבכורה שלה בשנת 1957. במרוצת השנים זכתה פעמיים בתחרות: באירוויזיון 1966 עם השיר "Merci, Chérie" של אודו יורגנס ובאירוויזיון 2014 עם השיר "Rise Like a Phoenix" של קונצ'יטה וורסט.
באירוויזיון 2023 שלח תאגיד השידור האוסטרי את טיה וסלינה עם השיר "", שהגיע למקום ה-15 בגמר עם 120 נקודות.
תאגיד השידור האוסטרי, Österreichischer Rundfunk (ORF), משדר את תחרות הזמר של האירוויזיון בתוך אוסטריה ומארגן את תהליך בחירת השיר של המדינה.
בשנת 2014 ומאז 2017 נערכת בחירה פנימית של הנציג ושל השיר אותו יבצע בתחרות השירה הבין-לאומית.
ב-14 ביוני 2023 אישרה מנכ"לית התאגיד את השתתפותה של אוסטריה באירוויזיון 2024.
ביולי 2023 החלו פיטר שרייבר ואברהרד פורצ'ר מ-ORF ליצור קשר עם אמנים בנוגע לייצוג המדינה באירוויזיון.
תהליך זה הסתיים ב-30 בספטמבר 2023. יותר משישים מוזיקאים שלחו את מועמדותם לתאגיד השידור האוסטרי.
ועדה בראשותו של פורצ'ר צמצמה את המועמדים לארבעה עשר.
בתחילת ספטמבר 2023 התייחס יושב ראש מחלקת הבידור של ORF, מרטין גסטינגר, לאפשרות לערוך קדם ארצי או הצבעה מקוונת בין ארבעה-עשר המועמדים.
עם זאת, הוחלט לבסוף לבחור באופן פנימי את הנציג האוסטרי לאירוויזיון 2024. תאריך חשיפת הנציג ננעץ ל-16 בינואר 2024. במהלך התוכנית Ö3-Wecker ב-Hitradio Ö3 נחשף כי הזמרת קאלין נבחרה לייצג את המדינה באירוע הקרוב.
היא עבדה בעברה בהפקת האירוויזיון במדינות שונות.
שירה, "We Will Rave", יצא לאור ב-1 במרץ.
הוא נכתב על ידי אנדרז ורת'וב, ג'ימי "ג'וקר" ת'רנפלדט ות'ומאס סטאנגרד.
אוסטריה שובצה להשתתף בחלקו הראשון של חצי הגמר השני, שנערך ב-9 במאי.
אוסטריה הופיעה שישית, לפני ואחרי .
שני חצאי הגמר והגמר שודרו באוסטריה על ידי ORF בערוץ ORF 1 עם פרשנות מפי אנדי קנול.
הגמר שודר בנוסף גם בתחנת הרדיו FM4 בהגשתם של יאן בהמרמן ואולי שולץ.
בספטמבר 2023 נערכה פגישה במינכן בין נציגי תאגיד השידור האוסטרי ל-ARD הגרמני ו-SRF השווייצרי על מנת לאשרר את שיתוף הפעולה שלהם בשידור התוכניות ESC – Der Countdown ו-ESC – Die Aftershow, כפי שעשו אשתקד.
שתי התוכניות הוגשו על ידי ברברה שנברגר.
לחצי הגמר השני היו נתוני רייטינג טובים במדינה, כ-600,400 איש צפו בו בממוצע עם כ-25.5 אחוזי צפייה.
ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה.
לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה.
לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי.
אוסטריה בחרה להציג את קונצ'יטה וורסט, שזכתה באירוויזיון 2014 ואת סזאר סמפסון, נציג המדינה לאירוויזיון 2018, שדורג במקום השלישי.
קאלין השתתפה בחזרות טכניות למופע ב-29 באפריל וב-2 במאי.
לאחר מכן השתתפה בעוד שלוש חזרות גנרליות ב-8 וב-9 במאי.
לקראת המופע השתתפה קאלין בשלוש החזרות הגנרליות למופע הגמר, ב-10 וב-11 במאי.
בחזרה השנייה דירגו ומסרו צוותי השיפוט את הצבעותיהם.
אוסטריה הגיעה למקום ה-24 עם 24 נקודות, 19 נקודות מהשופטים וחמש נקודות מהקהל.
במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה).
מספר הנקודות ששתי הקבוצות יכולות להעניק נע בין 1–8, 10 ו-12 נקודות.
ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר.
חבר השופטים האוסטרי הורכב מפיליפ אמברגר, סימון לוורת', אנה סופי-הייבל, אנמארי הייסינגר-טרייבר ופיה מריה.
בחצי הגמר השני הגיעה אוסטריה למקום התשיעי עם 46 נקודות.
אף מדינה לא העניקה לאוסטריה את "12 הנקודות" הן בחצי הגמר והן בגמר.
חבר השיפוט הישראלי העניק לה שבע נקודות בגמר – מספר הנקודות הגבוה ביותר שקיבלה מהשופטים.
אוסטריה העניקה בגמר את 12 הנקודות שלה ל (שופטים) ול (קהל).
מגיש ההצבעה מטעם אוסטריה היה פיליפ האנסה, שחקן ומגיש רדיו אוסטרי.
נקודות שהוענקו על ידי אוסטריה
החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל.
נוסף על כך, משנה זו, קהל במדינות אשר לא משתתפות בתחרות יכול אף הוא להצביע.
כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים.
שמותיהם פורסמו לפני התחרות בשם השקיפות.
כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו.
בנוסף, נאסר על כל שופט להיות קשור בצורה כלשהי עם אחד האמנים המתחרים.
הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
אוסטרופל (ברומנית: Ostropel; הוא תבשיל רומני מסורתי, העשוי בעיקר מעוף מעורב ברוטב עגבניות סמיך.
בנוסף ניתן להוסיף שום או בצל אביבי.
לעיתים משתמשים גם בארנבון, כבש או סוגי בשר אחרים, ולחלופין ניתן להכין גרסאות צמחוניות.
כמו מנות רומניות שונות, גם אוסטרופל נמצא בין המאכלים הרומניים שאין להם כל כך מקביל מחוץ לרומניה, לכן הוא נתפס כמרכיב בסיסי של המטבח הרומני המסורתי.
המנה מוכנה באופן מסורתי על ידי טיגון שוקי עוף.
שמים אותם בצד ולאחר מכן מערבבים את המים שניגרו משוקי העוף ביחד עם שמן, רוטב עגבניות, קמח (להסמכת התבשיל), שום ובצל לתיבול עד שהרוטב מגיע לסף רתיחה, ואז מוסיפים את העוף ומבשלים אותו עוד רבע שעה או עד שהרוטב מקבל סמיכות מספקת.
לפני ההגשה מפזרים מעל את הפטרוזיליה.
הממליגה (סוג פולנטה) משמש בדרך כלל כתוספת לצד סלט קליל.
כמו מנות רומניות רבות אחרות, לאוסטרופל יש וריאציות אזוריות.
למשל, במולדובה המתכון די פשוט, ללא הרבה מרכיבים נוספים לרוטב.
עם זאת, באולטניה מוסיפים לרוטב גם גזר וחומץ, והמנה הסופית מוגשת עם תפוחי אדמה מבושלים במקום ממליגה.
אוסטריה השתתפה באירוויזיון 1979, שהתקיים בירושלים, עם השיר "Heute in Jerusalem" בביצוע הזמרת האוסטרית כריסטינה סימון.
זו הייתה השתתפותה ה-18 של המדינה בתחרות הזמר של האירוויזיון.
קדם לאירוויזיון 1979 השתתפה אוסטריה 17 פעמים בתחרות מאז הצטרפותה ב-1957. את ניצחונה הראשון רשמה באירוויזיון 1966, אז נשלח אודו יורגנס עם השיר "Merci, Chérie".
אוסטריה נעדרה מהתחרות בשנים 1969–1970 ו-1973–1975. באירוויזיון 1978 הגיעה להקת ספרינגטיים עם השיר "Mrs.
תאגיד השידור האוסטרי בחר באופן פנימי את כריסטינה סימון לייצוג המדינה באירוע האירוויזיון הקרוב.
שירה, "Heute in Jerusalem", יצא לאור בהמשך שנת 1979. מילותיו עוסקות סביב הכמיהה לשלום בעיר ירושלים.
המהדורה ה-24 של האירוויזיון התקיימה בירושלים שבישראל, והורכבה מ-19 מדינות משתתפות שהופיעו בערב אחד ב-31 במרץ 1979. על פי סדר ההופעות, שובצה אוסטריה כמדינה ה-18, לפני בטי מיסייגו הספרדייה ואחרי להקת בלאק לייס הבריטית.
עם תום ספירת הקולות דורגה אוסטריה במקום ה-18 והאחרון עם 5 נקודות.
אוֹסְטֶרִיָה (באיטלקית: Osteria) היה במקור באיטליה מקום שהגיש יין ואוכל פשוט (פונדק).
לאחרונה הדגש עבר לאוכל, אך התפריטים נוטים להיות קצרים, כאשר הדגש שוב הוא על התמחויות מקומיות כמו פסטה ובשר או דגים על האש, המוגשים לרוב בשולחנות משותפים.
בתי האוכל אוסטריה נוטים להיות זולים, והם מתמקדים גם באירוח אחרי העבודה ובכיבודי ערב.
בתי האוכל אוסטריה שונים מאוד זה מזה כיום: חלקם מגישים רק משקאות ולקוחות רשאים להביא אוכל משלהם, אחרים שמרו על קהל לקוחות בעיקר גברים, בעוד שאחרים הגיעו לסטודנטים ואנשי מקצוע צעירים.
חלקם מספקים מוזיקה ובידור אחר.
דומים לבתי האוכל אוסטריה הם הבוטיליריות (Bottiglierie), שם הלקוחות יכולים לקחת בקבוק או קנקן למילוי מחדש מהחבית, ו"אנוטקה" (enoteche), שמשמש לתיאור סוג מיוחד של חנות יין מקומית או אזורית שמקורה באיטליה, שבדרך כלל מתגאה במגוון ואיכות היין שלה.
באמיליה-רומאניה ממוקמות שלוש מהאוסטריות האיטלקיות העתיקות ביותר: "אוסטריה דל סולה" ו"אוסטריה דל קפלו" בבולוניה, ו"אוסטריה אל ברינדיזי" בפרארה, שהוקמה בין המאות ה-14 וה-15.
אוסטריה השתתפה באירוויזיון 2023, בליברפול שבממלכה המאוחדת, לאחר שבחרה באופן פנימי את טיה וסלינה לייצג את המדינה עם השיר "".
טיה וסלינה הוכרזו כנציגות האוסטריות לתחרות ב-31 בינואר 2023, בעוד השיר שלהם הוצג לציבור ב-8 במרץ 2023.
קודם לאירוויזיון 2023, אוסטריה השתתפה באירוויזיון 54 פעמים מאז השתתפותה הראשונה ב-1957. המדינה זכתה בתחרות פעמיים: בשנת 1966 עם השיר "Merci, Chérie" בביצוע אודו יורגנס, ובשנת 2014 עם השיר "Rise Like a Phoenix" בביצוע קונצ'יטה וורסט.
מאז החלת שיטת חצאי הגמר באירוויזיון 2004, אוסטריה הצליחה להשתתף בגמר שבע פעמים עד לנקודה זו.
התוצאה הכי פחות מוצלחת של אוסטריה הייתה המקום האחרון, אותו היא השיגה שמונה פעמים, האחרונה ב-2012. אוסטריה קיבלה גם אפס נקודות ארבע פעמים; ב-1962, ב-1988, ב-1991 וב-2015.
השדר הלאומי האוסטרי, ORF, משדר את האירוע בתוך אוסטריה ומארגן את תהליך הבחירה לנציגות המדינה.
ORF אישר את כוונתו להשתתף באירוויזיון 2023 ב-9 ביוני 2022. מ-2011 עד 2013 כמו גם ב-2015 וב-2016, הקים ORF קדם אירוויזיון ארצי עם מספר אמנים לבחירת השיר והמבצע שייצגו את אוסטריה באירוויזיון, כשהציבור ופאנל השופטים היו מעורבים בבחירה.
בשנת 2014 ומאז 2017, ערך ORF מבחר פנימי לבחירת האמן והשיר שייצגו את אוסטריה בתחרות.
האמנים היו מועמדים על ידי צוות האירוויזיון של ORF, ששיתף פעולה עם המפיק לוקאס הילברנד ומומחה המוזיקה אברהרד פורצ'ר שעבד על בחירת השירים האוסטריים מאז 2016, כדי להגיש שירים לשדר.
ב-31 בינואר 2023, הודיע ORF במהלך תוכנית הרדיו "Ö3-Wecker", ששודרה ב-Ö3, שהם בחרו באופן פנימי את טאודורה שפיריק (טיה) ואת סלינה-מאריה אדבאוור (סלינה) לייצג את אוסטריה בליברפול.
טיה ניסתה בעבר לייצג את סרביה באירוויזיון 2020, וסיימה במקום העשירי בקדם הארצי "Beovizija 2020" עם השיר "Sudnji dan", בעוד סלינה השתתפה בעבר בעונה השביעית של "The Voice of Germany" ב-2017, שם הגיעה לסיבוב השלישי כחברה בצוות של סמו הבר.
כמו כן, שתי הזמרות ניסו בעבר לייצג את אוסטריה באירוויזיון; טיה בשנת 2020 עם גרסה אנגלית של "Sudnji dan" שכותרתה "Judgement Day", וסלינה ב-2019 עם השיר "Behind the Waterfall".
השיר "", שנכתב על ידי טיה וסלינה יחד עם רונלד ג'נצ'ק ופלה לוריאנו במחנה כתיבת שירים בצ'כיה, הוצג כשיר האוסטרי לתחרות ב-8 במרץ 2023 במהלך "Ö3-Wecker".
אוסטריה שובצה למחצית השנייה של חצי הגמר השני שהתקיים ב-11 במאי 2023.
אוסטריה שובצה כהופעה ה-13, אחרי ולפני .
באוסטריה, כל המשדרים שודרו ב-ORF 1, עם פרשנות מאת אנדי קנול, והגמר שודר ב-FM4, עם פרשנות מאת יאן במרמן ואולי שולץ.
כמו כן, ORF סיפק תוכניות נוספות בנוסף לשידור החי של משדרי התחרות: סדרה מוקלטת בת שני חלקים, "Mr.
Song Contest Proudly Presents" בהנחיית קנול, ששודרה לפני שני חצאי הגמר; ושני שידורים חיים מטייט ליברפול, "ESC – Der Countdown" ו-"ESC – Die Aftershow", שנערכו כשידור משותף ב-ORF, ב-ARD של גרמניה וב-SRF של שווייץ, ששודר לפני ואחרי הגמר והוצג על ידי ברברה שנברגר.
הדובר האוסטרי, שהכריז על הציון העליון של 12 הנקודות שהעניק חבר השופטים האוסטרי במהלך הגמר, היה פיליפ הנזה.
ב-11 במאי עלו טיה וסלינה על בימת חצי הגמר השני של האירוויזיון וביצעו את שירן "".
מאוחר יותר התברר כי אוסטריה סיימה במקום השני בחצי הגמר עם 137 נקודות.
בגמר, שהתקיים ב-13 במאי, אוסטריה הופיעה ראשונה, לפני .
אוסטריה הגיעה למקום ה-15 בגמר, עם 120 נקודות; 104 נקודות מהשופטים, ו-16 נקודות מהקהל.
חבר השופטים האוסטרי הורכב מכריסטיאן אנדראס אודה, פיטר שרייבר, תומאס טריינט, אלקה קאופמן ואליקה אושאן.
כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות שנקרא "הצבעות שאר העולם".
אוסטריה נטלה חלק באירוויזיון 2025 עם השיר "Wasted Love", יצירה מוזיקלית פרי עטם של יוהאנס פיטש, תאודורה שפיריץ' ותומאס טורנר, אשר בוצעה בידי פיטש עצמו תחת שם הבמה ג'יי-ג'יי.
בחירת הנציגות האוסטרית לתחרות הופקדה בידי תאגיד השידור האוסטרי, ORF, אשר קבע את זהות המשתתף והשיר בהליך בחירה פנימי.
השיר זכה במקום הראשון בתחרות, והעניק לאוסטריה את ניצחונה השלישי בתולדות התחרות.
אוסטריה הוגרלה להתחרות בחצי הגמר השני של תחרות האירוויזיון, שהתקיים ב-15 במאי.
לאחר מכן שובצה כמדינה השישית בסדר ההופעות של המשדר.
בסיום המופע נמנתה אוסטריה בין עשר המדינות המעפילות לגמר.
במופע הגמר, בתום הקראת הניקוד שהעניקו צוותי השופטים, דורג השיר האוסטרי במקום הראשון עם 258 נקודות.
בהצבעת הקהל הוא דורג במקום הרביעי עם 178 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, נותר השיר במקום הראשון עם 436 נקודות.
לאחר הנהגת שיטת חצאי הגמר החל מאירוויזיון 2004 העפילה אוסטריה לשלב הגמר בתשע הזדמנויות בלבד.
הישגה הנמוך ביותר בתולדות השתתפותה היה המקום האחרון, אליו הגיעה שמונה פעמים, כאשר הפעם האחרונה אירעה בשנת 2012. בנוסף לכך סיימה אוסטריה את הופעתה ללא קבלת נקודות בארבע הזדמנויות נפרדות, בשנים 1962, 1988, 1991 ו-2015.
מתוקף מעמדו כתאגיד שידור משתתף מופקד ORF על ארגון הליכי הבחירה של הנציגות האוסטרית לתחרות הזמר של האירוויזיון, וכן על שידור התחרות בתחומי הרפובליקה האוסטרית.
התאגיד הודיע על כוונתו ליטול חלק באירוויזיון 2025 ב-7 בספטמבר 2024. בין השנים 2011–2013 וכן בשנים 2015 ו-2016 הנהיג התאגיד מנגנון בחירה לאומי, שבמסגרתו התמודדו מספר מבצעים על הזכות לייצג את אוסטריה, תוך שילוב הצבעת הציבור ופאנל שופטים מקצועי בבחירת האמן והשיר.
בשנת 2014, ושוב מאז שנת 2017, אימץ התאגיד שיטת בחירה פנימית, שבמסגרתה נקבעים האמן והשיר בלא הליך תחרותי פומבי, ומתכונת זו שימשה גם לצורך בחירת הנציגות האוסטרית לתחרות בשנת 2025.
לקראת תחרות הזמר של האירוויזיון לשנת 2025 גיבש תאגיד השידור האוסטרי את נציגותו בתהליך מובנה ומרובה שלבים, אשר נערך בשיתוף עם אנשי מקצוע מתחום המוזיקה.
בין השותפים להליך נמנו אברהרד פורכר, המעורב בבחירת הנציגות האוסטרית לתחרות מאז שנת 2016, ופטר שרייבר, אשר ליוו את התהליך מן ההיבט האמנותי והמקצועי.
במקביל להליך הקול הקורא נערך בחודש אוגוסט 2024 בווינה מחנה כתיבה ייעודי, שמטרתו יצירת רפרטואר שירים המותאם לדרישות תחרות האירוויזיון ולמאפייני הבמה הבין-לאומית.
בחודש אוקטובר 2024 פורסם בתקשורת האוסטרית כי לאחר שלב ליהוק חי שנערך באולפני ORF צומצמה רשימת המועמדים לשמונה שירים, פרי יצירתם של שבעה אמנים.
בין האמנים שנכללו ברשימה זו נמנו דודו מוהרר, אשר ייצג את אוסטריה בשנת 2015 כחבר בהרכב דה מייקמייקס, יוהאנס פיטש, קיילה קריסטין, נועה ופיליפ פילר.
הצגת השיר לציבור התקיימה ב-6 במרץ 2025, אף היא במסגרת תוכנית הרדיו Ö3-Wecker.
לקראת השתתפותו באירוויזיון 2025 כנציג אוסטריה, יצא ג'יי-ג'יי למסע קידום באירופה, שנערך במהלך עונת הטרום-אירוויזיון וכלל הופעות חיות באירועי מוזיקה ייעודיים.
ב-5 באפריל 2025 השתתף באירוע Eurovision in Concert, שנערך באמסטרדם שבהולנד.
באירוע הופיע לצד נציגי מדינות נוספות לאירוויזיון 2025, וביצע את שירו בפני קהל שכלל חובבי התחרות ונציגי תקשורת.
ב-13 באפריל 2025 הופיע ג'יי-ג'יי ב-במסיבת האירוויזיון של לונדון ב.
ב-19 באפריל 2025 השתתף באירוע PrePartyES, שנערך במדריד שבספרד.
במקביל להופעותיו מחוץ לאוסטריה, הופיע ג'יי-ג'יי גם בתוכניות טלוויזיה במדינתו במהלך חודש אפריל 2025, במסגרת שידורים לקראת האירוויזיון.
הופעות אלה כללו ביצועים של השיר וראיונות קצרים, והיו חלק ממערך הקידום המקומי של השתתפותו בתחרות.
אוסטריה שובצה להשתתף בחלקו הראשון של חצי הגמר השני, שנערך ב-15 במאי.
שידורי אירוויזיון 2025 באוסטריה התקיימו במסגרת מערך השידור של תאגיד השידור הציבורי האוסטרי ORF, אשר שידר את שני חצאי הגמר ואת הגמר בערוץ הטלוויזיה ORF 1, לצד שידורים מקבילים בפלטפורמות הדיגיטליות וברדיו.
השידורים לוו בפרשנות קבועה מאת אנדי נול, ששימש כפרשן הרשמי של התחרות עבור הקהל האוסטרי, והיה אחראי לליווי כל שלבי האירוע.
נוסף על השידור הטלוויזיוני, הוצעו לצופים ולמאזינים גם מסלולי צפייה והאזנה חלופיים באמצעות שירותי הסטרימינג של ORF ותחנת הרדיו FM4, ששידרה את הגמר בלבד בפרשנות מפי יאן במהראמן ואולי שולץ.
ה"גלויות" שימשו מקטעי וידאו קצרים, אשר שולבו בשידור הטלוויזיוני של תחרות הזמר של האירוויזיון לצורך הצגת המשתתפים והסדרת רצף השידור בזמן ההיערכות הטכנית של הבמה לקראת הביצוע הבא.
מקטעים אלה צולמו במהלך התקופה שבין ינואר לאפריל 2025, ובוימו בידי לוקה צורפלוה, מטעם חברת ההפקה Dynamic Frame שמרכזה בציריך.
בתכניהן של הגלויות הוצגו האמנים המתחרים כשהם משתלבים בפעילויות מקומיות שונות ברחבי שווייץ, וזאת כחלק ממסגרת חזותית שנועדה להדגיש את הזיקה בין התחרות הבין לאומית לבין המרחב התרבותי והגאוגרפי של המדינה המארחת.
הגלויות מילאו תפקיד פונקציונלי והסברתי כאחד, ושימשו אמצעי מקובל להצגת המשתתפים ולהעשרת חוויית הצפייה ברצף השידורים.
אוסטריה צילמה את הגלויה שלה בעמק אמנטל.
אוסטריה צפויה להשתתף באירוויזיון 2026 אשר עתיד להתקיים בווינה או באינסברוק לאחר זכייתה באירוויזיון 2025. השתתפות זו צפויה להיות השתתפותה ה-58 בתחרות הזמר של האירוויזיון.
קודם לאירוויזיון 2026 השתתפה אוסטריה חמישים ושבע פעמים בתחרות מאז הופעת הבכורה שלה בשנת 1957. במרוצת השנים זכתה שלוש פעמים בתחרות: באירוויזיון 1966 עם השיר "Merci, Chérie" של אודו יורגנס, באירוויזיון 2014 עם השיר "Rise Like a Phoenix" של קונצ'יטה וורסט ובאירוויזיון 2025 עם השיר "Wasted Love" של ג'יי ג'יי.
מאז אירוויזיון 2004, בו הנהיג איגוד השידור האירופי את שיטת חצאי הגמר, אוסטריה הצליחה להעפיל שבע פעמים לגמר.
באירוויזיון 2025 שלח תאגיד השידור האוסטרי את ג'יי ג'יי עם השיר "Wasted Love", שהגיע למקום הראשון בגמר עם 436 נקודות.
הנציג האוסטרי לאירוויזיון 2026 ייבחר דרך פורמט קדם אירוויזיון, לראשונה מאז 2016.
בעקבות זכייתה של אוסטריה באירוויזיון 2025, אוסטריה תעפיל אוטומטית לגמר הגדול יחד עם מדינות "חמש הגדולות" (צרפת, איטליה, גרמניה, ספרד והממלכה המאוחדת).
בנוסף אוסטריה תופיע ותצביע באחד מחצאי הגמר.
אוסטרליה , או הקהילייה של אוסטרליה היא פדרציה שמונה שש מדינות ועוד עשר טריטוריות, כששלוש מהן הן חלק מהיבשת עצמה.
המדינות: ניו סאות' ויילס, ויקטוריה, קווינסלנד, אוסטרליה הדרומית, אוסטרליה המערבית וטסמניה.
הטריטוריות היבשתיות: הטריטוריה הצפונית, טריטוריית מפרץ ג'רוויס וטריטוריית הבירה האוסטרלית.
אוסטרליה היא מונרכיה חוקתית, המשתייכת לממלכות חבר העמים הבריטי כשהמלך צ'ארלס השלישי הוא ראש המדינה.
האוכלוסייה באוסטרליה כיום כוללת ברובה אנשים ממוצא אירופאי, בפרט מהאיים הבריטיים.
תושביה המקוריים של אוסטרליה וילידי המקום מכונים אבוריג'ינים, ומהווים כיום מעט יותר משני אחוזים מאוכלוסיית היבשת.
מניחים שאוסטרליה הייתה מיושבת לפחות 60 אלף שנה, כאשר אבות האבוריג'ינים היגרו אליה מדרום-מזרח אסיה.
האירופאים גילו את היבשת בראשית המאה ה-17, עת ביקרו במקום מספר משלחות מחקר הולנדיות.
האנגלי הראשון שהגיע ליבשת הוא ויליאם דמפייר (William Dampier), ב-1688. ב-1770 הגיע לאוסטרליה ג'יימס קוק (James Cook).
קוק תבע חזקה על שני שלישים מהיבשת, למרות הוראות מפורשות של המלך ג'ורג' השלישי, לנהל משא ומתן עם התושבים המקומיים לפני כל פעולה חד-צדדית.
דיווחו של קוק, שאוסטרליה לא מיושבת, הביא לייסוד מושבת עונשין במקום, לאחר איבוד המושבות באמריקה (ב-1783).
משט האסירים הראשון יצא מנמל פורטסמות' באנגליה ב-13 במאי 1787 ב-11 אוניות, הקיף את כף התקווה הטובה והגיע ליבשת אוסטרליה ב-26 בינואר 1788. באותו יום ייסד הקפטן והמושל ארתור פיליפ את מושבת ניו סאות' ויילס (New South Wales) בסידני.
בהפלגה הראשונה הגיעו לאוסטרליה 739 אסירים, בהם 518 גברים, 185 נשים, 14 אסירים ילדים ו-22 תינוקות שנולדו במהלך ההפלגה.
תאריך הגעת משט האסירים הראשון מבריטניה הוכרז לאחר מכן כחג לאומי - יום אוסטרליה (Australia Day).
המושבה "ארץ ואן דימן" (Van Diemen's Land) (כיום טסמניה) נוסדה בשנת 1803. יתרת השטח, המוכר כיום כמדינת אוסטרליה המערבית סופח בשנת 1829. בעקבות התפשטות היישוב הבריטי הוקמו מושבות חדשות בשטח היבשת: אוסטרליה הדרומית בשנת 1836, שבירתה אדלייד; ויקטוריה ב-1851, שבירתה מלבורן; וקווינסלנד ב-1859, שבירתה בריסביין.
מדינת הטריטוריה הצפונית נוסדה בשנת 1863, כחלק מהמושבה של אוסטרליה הדרומית.
בין השנים 1855–1890 הפכו בהדרגה שש המושבות לאוטונומיות, והשלטון המקומי דאג לרוב ענייניהן הפנימיים.
הממשל הבריטי שמר לעצמו כמה זכויות, בעיקר במדיניות החוץ, הביטחון והספנות הבינלאומית.
למרות הכלכלה האגררית, נשארה אוסטרליה מדינה אורבנית.
הקהילות העיקריות נוצרו סביב סידני ומלבורן.
ב-1880 הייתה מלבורן אחת הערים הגדולות של האימפריה הבריטית.
המקום זכה גם לכינוי "גן העדן של הפועלים" ו"מעבדה לרפורמות סוציאליות", עם ההצבעה החשאית הראשונה בעולם, ותחת הממשלה הראשונה של המדינה שהורכבה על ידי מפלגת השמאל.
ב-1 בינואר 1901, בתום תהליך שנמשך עשר שנים, התאחדו המושבות למדינה פדרלית אחת כדומיניון של האימפריה הבריטית.
על אף שאוסטרליה זכתה בעצמאות, שמר הממשל הבריטי לעצמו כמה תפקידים, עד שחוק וסטמינסטר ביטל אותם ב-1931.
האבוריג'ינים היו חסרי זכויות פוליטיות עד למשאל עם ב-1967, שהכיר בהם כאזרחים שווי זכויות והם קיבלו זכות הצבעה.